На основу члана 2.13 став (1) тачка 8. Изборног закона БиХ (“Службени гласник Босне и Херцеговине” бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 и 41/20), а у вези с чланом 69. Правилника о провођењу избора у Босни и Херцеговини (“Службени гласник Босне и Херцеговине” бр. 27/22), Изборна комисија Брчко дистрикта БиХ, расписује

**Ј А В Н И О Г Л А С**

**за пријаву кандидата за 3 (три) контролора изборних резултата у**

**Изборној комисији Брчко дистрикта БиХ**

**I.** Објављује се Јавни оглас за пријаву кандидата за контролоре изборних резултата.

**II. Услови за именовање:**

**Општи услови:**

1. Пријављени кандидат је држављанин Босне и Херцеговине с правом гласа.

2. За контролора изборних резултата не може бити именовано лице (члан 2.3.Изборног закона БиХ):

1. које се не може кандидирати у смислу одредби чланова 1.6, 1.7 и 1.7а Изборног закона БиХ;

2. које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);

3. које је носилац изабраног мандата или је члан извршног органа власти, осим у случајевима предвиђеним чланом 2.12 став (4) Изборног закона;

4. које је кандидат за изборе за било који ниво власти (на Општим изборима 2018. и Локалним изборима 2020. године); и

5. којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

**Посебни услови:**

- да има најмање завршену средњу школу, односно IV. или V. степен стручне спреме;

- да има изборно искуство (односно рад на пословима контролора изборних резултата, рад на пословима супервизора изборних резултата, рад на пословима уноса изборних резултата и рад у бирачком одбору као предсједник или члан бирачког одбора).

**III. Потребна документација:**

1. пријава на јавни оглас (попуњен образац за пријаву кандидата за контролора изборних резултата),
2. потврда о пребивалишту,
3. Овјерена копија универзитетске дипломе/свједочанства о завршеном школовању,
4. Рјешење/увјерење о изборном искуству.

**IV. Опис послова**

Контролор изборних резултата обавља сљедеће послове:

* Обучава супервизора изборних резултата и референте за унос изборних резултата,
* Врши корекције у апликацији за унос изборних резултата математичких неправилности у статистичким подацима на свим бирачким мјестима на којима нису испоштоване све прописане математичке радње и то:
1. врши поређење броја потписа и броја гласачких листића у гласачкој кутији те коригује у тесту тачности уколико није исправно утврђено у тесту тачности, исто тако мијења уписани број потписа уколико је бирачки одбор умјесто броја потписа навео податак броја имена на Изводу из Централног бирачког списка,
2. коригује збир броја неважећих неозначених и неважећих осталих гласачких листића уколико није тачно извршен,
3. коригује укупан број важечих гласачких листића уколико није исправан и не представља суму свих гласова по кандидатима за већински глас или суму гласова по политичким партијама за систем пропорционалну заступљеност,
4. коригује збир укупног броја неважећих гласачких листића и укупног броја важећих гласачких листића уколико није исправно утврђен,
5. коригује у тесту тачности поређење укупног броја гласачких листића у гласачкој кутији и збира укупног броја неважећих гласачких листића и укупног броја важећих гласачких листића уколико није исправо утврђено.

**V. Рок за подношење пријава**

Рок за подношење пријава је петнаест (15) дана од дана објаве јавног огласа на огласној плочи опћине/града, на интернет-страници опћине/града и средствима јавног информисања (локални радио, штампани медији).

**VI. Орган за провођење поступка**

Процедуру избора кандидата по Јавном огласу проводи Изборна комисија Брчко дистрикта БиХ.

**VII. Остале информације**

Изборна комисија Брчко дистрикта БиХ ће након завршене процедуре по јавном огласу именовати контролоре изборних резултата на период од 5 година. Именовани контролори изборних резултата, да би били ангажовани, дужни су проћи обуку, тестирање и цертификованје коју ће организовати и провести Централна изборна комисија Босне и Херцеговине. Изборна комисија Брчко дистрикта БиХ ће цертификоване контролоре изборних резултата ангажовати приликом провођенја избора, на пословима контроле изборних резултата, за које послове је предвиђена накнада за контролора изборних резултата. Висину накнаде одређује Изборна комисија Брчко дистрикта БиХ а именовани контролори ће остварити једнократну новчану накнаду за период ангажовања приликом провођења избора. Образац пријаве је саставни дио јавног огласа.

Пријаву на јавни оглас кандидати достављају у затвореној коверти у сједиште Изборне комисије Брчко дистрикта БиХ са назнаком:

***Изборна комисија Брчко дистрикта БиХ,***

***Адреса: Др. Абдулаха Буквице бр. 1, Брчко дистрикт БиХ***

***„Пријава на јавни оглас за контролора изборних резултата - не отварати“.***

Непотпуне и неблаговремене пријаве Изборна комисија Брчко дистрикта Бих неће узети у разматрање.

 **Изборна комисија Брчко дистрикта БиХ**

Број: 046-2/2022

Брчко, 01.06.2022. године